4 มิถุนายน 2568

ข่าวสั้นประชาสัมพันธ์

**3 สถาบันการเงินรัฐ ผนึกพลังจัดใหญ่ “พาแบงก์รัฐ มาช่วยราษฎร์” จ.อุบลราชธานี**

**หนุนเอสเอ็มอีเข้าถึงแหล่งทุนดอกเบี้ยต่ำและการพัฒนาพาเติบโตยั่งยืน 14 มิ.ย. นี้**

**3 สถาบันการเงินของรัฐ ภายใต้กำกับกระทรวงการคลัง** ได้แก่ **ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อการส่งออกและนำเข้าแห่งประเทศไทย (EXIM BANK) และบรรษัทประกันสินเชื่ออุตสาหกรรมขนาดย่อม (บสย.)** จับมือขับเคลื่อนนโยบายรัฐบาล เดินหน้าช่วยกระตุ้นเศรษฐกิจ จัดโครงการ **“พาแบงก์รัฐ มาช่วยราษฎร์”** นำบริการจาก 3 หน่วยงานมาสนับสนุนผู้ประกอบการเอสเอ็มอี จ.อุบลราชธานี และใกล้เคียง ถึงพื้นที่อย่างครบถ้วนในจุดเดียว ทั้งด้านการเงินและการพัฒนา  **ในวันที่ 14 มิถุนายน 2568 เวลา 9.00-11.00 น. ณ โรงแรมสุนีย์ แกรนด์ แอนด์ คอนเวนชั่น เซ็นเตอร์ จ.อุบลราชธานี**

ไฮไลท์พบกับการปาฐกาถาพิเศษ โดย **ดร.เผ่าภูมิ โรจนสกุล** รัฐมนตรีช่วยว่าการกระทรวงการคลัง อีกทั้ง บริการพาถึงแหล่งทุนสินเชื่ออัตราดอกเบี้ยพิเศษจาก SME D Bank ครอบคลุมทุกกลุ่มธุรกิจและทุกความต้องการของเอสเอ็มอี จุดเด่นอัตราดอกเบี้ยพิเศษเพียง 3%ต่อปี คงที่ตลอด 3 ปีแรก ผ่อนชำระนานสูงสุด 10 ปี พร้อมทีมให้คำปรึกษาเตรียมพร้อมเข้าถึงแหล่งทุน ยื่นกู้ได้ทันทีภายในงาน สำหรับ EXIM BANK จัดบริการ ฟรีประกันการส่งออก “EXIM for Small Biz” มูลค่า 1,800 บาท ด้วยวงเงินรับประกันสูงสุด 2 ล้านบาท วงเงินผู้ซื้อ 1 ราย มูลค่า 300,000 บาท และ บสย. มีโปรโมชันช่วยแก้หนี้เอสเอ็มอี ลูกหนี้ที่ถูกจ่ายเคลม ภายใต้มาตรการ “บสย. พร้อมช่วย” ลดต้นสูงถึง 30% พร้อม “ปลอดดอกเบี้ย” และโครงการค้ำประกันสินเชื่อต่างๆ ตอบโจทย์เอสเอ็มอีทุกกลุ่ม

ขอเชิญชวนผู้ประกอบการ จ.อุบลราชธานี และใกล้เคียง เข้าร่วมโดยไม่มีค่าใช้จ่ายใด ๆ ทั้งสิ้น ลงทะเบียนสแกน QR Code ในโปสเตอร์ประชาสัมพันธ์ สอบถามข้อมูลเพิ่มเติม Call Center 1357